**152/2019. (IV.30.) Kgy. sz. határozat**

A Közgyűlés úgy dönt, hogy a városnév használatának szabályairól szóló 16/1994. (VI.9.) önkormányzati rendelet (a továbbiakban: rendelet) módosításáról szóló önkormányzati rendelet hatályba lépése esetén, a rendelet 5. §-a alapján a hatályba lépést követő naptól megvonja a „Szombathelyi Hírlap” városnév használatát a Pannon Marketing és Média Kft.-től, tekintettel arra, hogy a kiadott lap a város polgárai közízlését, erkölcsi érzékét sérti. A megvonás indokának bizonyítéka: a „Szombathelyi Hírlap” című hetilap 2019. március 22-i szám 2. oldalán szereplő alábbi mondat: „az új szivárványkoalícióban a bársonyos fasizmus boldogan megfér az örök kommunistákkal meg a fiatal vörösökkel.”

**Felelős:** Dr. Puskás Tivadar polgármester

Dr. Károlyi Ákos jegyző

(A végrehajtás előkészítéséért:

Nagyné Dr. Gats Andrea, a Jogi, Képviselői és Hatósági Osztály vezetője)

**Határidő:** a rendelet hatályba lépését követően azonnal